CC 20220801
Schulers Books (Beowulf - 10/101)\n- Beowulf - 10/101 -\n"warigeað, wulf-hleoðu, windige nässas, 1360 "frêcne fen-gelâd, þær fyrgen-streám "under nässa genipu niðer gewîteð, "flôd under foldan; nis þät feor heonon "mîl-gemearces, þät se mere standeð, "ofer þäm hongiað hrîmge bearwas, 1365 "wudu wyrtum fäst, wäter oferhelmað. "Þær mäg nihta gehwæm nîð-wundor seón, "fýr on flôde; nô þäs frôd leofað "gumena bearna, þät þone grund wite; "þeáh þe hæð-stapa hundum geswenced, 1370 "heorot hornum trum holt-wudu sêce, "feorran geflýmed, ær he feorh seleð, "aldor on ôfre, ær he in wille, "hafelan hýdan. Nis þät heóru stôw: "þonon ýð-geblond up âstîgeð 1375 "won tô wolcnum, þonne wind styreð "lâð gewidru, ôð þät lyft drysmað, "roderas reótað. Nu is ræd gelang "eft ät þe ânum! Eard git ne const, "frêcne stôwe, þær þu findan miht 1380 "sinnigne secg: sêc gif þu dyrre! "Ic þe þâ fæhðe feó leánige, "eald-gestreónum, swâ ic ær dyde, "wundnum golde, gyf þu on weg cymest."\nXXII. BEÓWULF SEEKS THE MONSTER IN THE HAUNTS OF THE NIXIES.\nBeówulf maðelode, bearn Ecgþeówes: 1385 "Ne sorga, snotor guma! sêlre bið æghwæm, "þät he his freónd wrece, þonne he fela murne; "ûre æghwylc sceal ende gebîdan "worolde lîfes; wyrce se þe môte "dômes ær deáðe! þät bið driht-guman 1390 "unlifgendum äfter sêlest. "Ârîs, rîces weard; uton hraðe fêran, "Grendles mâgan gang sceáwigan! "Ic hit þe gehâte: nô he on helm losað, "ne on foldan fäðm, ne on fyrgen-holt, 1395 "ne on gyfenes grund, gâ þær he wille. "Þys dôgor þu geþyld hafa "weána gehwylces, swâ ic þe wêne tô!" Âhleóp þâ se gomela, gode þancode, mihtigan drihtne, þäs se man gespräc. 1400 Þâ wäs Hrôðgâre hors gebæted, wicg wunden-feax. Wîsa fengel geatolîc gengde; gum-fêða stôp lind-häbbendra. Lâstas wæron äfter wald-swaðum wîde gesýne, 1405 gang ofer grundas; gegnum fôr þâ ofer myrcan môr, mago-þegna bär þone sêlestan sâwol-leásne, þâra þe mid Hrôðgâre hâm eahtode. Ofer-eode þâ äðelinga bearn 1410 steáp stân-hliðo, stîge nearwe, enge ân-paðas, un-cûð gelâd, neowle nässas, nicor-hûsa fela; he feára sum beforan gengde wîsra monna, wong sceáwian, 1415 ôð þät he færinga fyrgen-beámas ofer hârne stân hleonian funde, wyn-leásne wudu; wäter under stôd dreórig and gedrêfed. Denum eallum wäs, winum Scyldinga, weorce on môde, 1420 tô geþolianne þegne monegum, oncýð eorla gehwæm, syððan Äsc-heres on þam holm-clife hafelan mêtton. Flôd blôde weól (folc tô sægon) hâtan heolfre. Horn stundum song 1425 fûslîc fyrd-leóð. Fêða eal gesät; gesâwon þâ äfter wätere wyrm-cynnes fela, sellîce sæ-dracan sund cunnian, swylce on näs-hleoðum nicras licgean, þâ on undern-mæl oft bewitigað 1430 sorh-fulne sîð on segl-râde, wyrmas and wil-deór; hie on weg hruron bitere and gebolgne, bearhtm ongeâton, gûð-horn galan. Sumne Geáta leód of flân-bogan feores getwæfde, 1435 ýð-gewinnes, þät him on aldre stôd here-stræl hearda; he on holme wäs sundes þe sænra, þe hyne swylt fornam. Hräðe wearð on ýðum mid eofer-spreótum heoro-hôcyhtum hearde genearwod, 1440 nîða genæged and on näs togen wundorlîc wæg-bora; weras sceáwedon gryrelîcne gist. Gyrede hine Beówulf eorl-gewædum, nalles for ealdre mearn: scolde here-byrne hondum gebroden, 1445 sîd and searo-fâh, sund cunnian, seó þe bân-côfan beorgan cûðe, þät him hilde-grâp hreðre ne mihte, eorres inwit-feng, aldre gesceððan; ac se hwîta helm hafelan werede, 1450 se þe mere-grundas mengan scolde, sêcan sund-gebland since geweorðad, befongen freá-wrâsnum, swâ hine fyrn-dagum worhte wæpna smið, wundrum teóde, besette swîn-lîcum, þät hine syððan nô 1455 brond ne beado-mêcas bîtan ne meahton. Näs þät þonne mætost mägen-fultuma, þät him on þearfe lâh þyle Hrôðgâres; wäs þäm häft-mêce Hrunting nama, þät wäs ân foran eald-gestreóna; 1460 ecg wäs îren âter-teárum fâh, âhyrded heaðo-swâte; næfre hit ät hilde ne swâc manna ængum þâra þe hit mid mundum bewand, se þe gryre-sîðas gegân dorste, folc-stede fâra; näs þät forma sîð, 1465 þät hit ellen-weorc äfnan scolde. Hûru ne gemunde mago Ecglâfes eafoðes cräftig, þät he ær gespräc wîne druncen, þâ he þäs wæpnes onlâh sêlran sweord-frecan: selfa ne dorste 1470 under ýða gewin aldre genêðan, driht-scype dreógan; þær he dôme forleás, ellen-mærðum. Ne wäs þäm ôðrum swâ, syððan he hine tô gûðe gegyred häfde.\nBeówulf maðelode, bearn Ecgþeówes: 1475 "geþenc nu, se mæra maga Healfdenes, "snottra fengel, nu ic eom sîðes fûs, "gold-wine gumena, hwät wit geó spræcon, "gif ic ät þearfe þînre scolde "aldre linnan, þät þu me â wære 1480 "forð-gewitenum on fäder stäle; "wes þu mund-bora mînum mago-þegnum, "hond-gesellum, gif mec hild nime: "swylce þu þâ mâdmas, þe þu me sealdest, "Hrôðgâr leófa, Higelâce onsend. 1485 "Mäg þonne on þäm golde ongitan Geáta dryhten, "geseón sunu Hrêðles, þonne he on þät sinc starað, "þät ic gum-cystum gôdne funde "beága bryttan, breác þonne môste. "And þu Ûnferð læt ealde lâfe, 1490 "wrätlîc wæg-sweord wîd-cûðne man "heard-ecg habban; ic me mid Hruntinge "dôm gewyrce, oððe mec deáð nimeð." Äfter þæm wordum Weder-Geáta leód êfste mid elne, nalas andsware 1495 bîdan wolde; brim-wylm onfêng hilde-rince. Þâ wäs hwîl däges, ær he þone grund-wong ongytan mehte. Sôna þät onfunde, se þe flôda begong heoro-gîfre beheóld hund missera, 1500 grim and grædig, þät þær gumena sum äl-wihta eard ufan cunnode. Grâp þâ tôgeánes, gûð-rinc gefêng atolan clommum; nô þý ær in gescôd hâlan lîce: hring ûtan ymb-bearh, 1505 þät heó þone fyrd-hom þurh-fôn ne mihte, locene leoðo-syrcan lâðan fingrum. Bär þâ seó brim-wylf, þâ heó tô botme com, hringa þengel tô hofe sînum, swâ he ne mihte nô (he þäs môdig wäs) 1510 wæpna gewealdan, ac hine wundra þäs fela swencte on sunde, sæ-deór monig hilde-tuxum here-syrcan bräc, êhton aglæcan. Þâ se eorl ongeat, þät he in nið-sele nât-hwylcum wäs, 1515 þær him nænig wäter wihte ne sceðede, ne him for hrôf-sele hrînan ne mehte fær-gripe flôdes: fýr-leóht geseah, blâcne leóman beorhte scînan. Ongeat þâ se gôda grund-wyrgenne, 1520 mere-wîf mihtig; mägen-ræs forgeaf hilde-bille, hond swenge ne ofteáh, þät hire on hafelan hring-mæl âgôl grædig gûð-leóð. Þâ se gist onfand, þät se beado-leóma bîtan nolde, 1525 aldre sceððan, ac seó ecg geswâc þeódne ät þearfe: þolode ær fela hond-gemôta, helm oft gescär, fæges fyrd-hrägl: þät wäs forma sîð deórum mâðme, þät his dôm âläg. 1530 Eft wäs ân-ræd, nalas elnes lät, mærða gemyndig mæg Hygelâces; wearp þâ wunden-mæl wrättum gebunden yrre oretta, þät hit on eorðan läg, stîð and stýl-ecg; strenge getrûwode, 1535 mund-gripe mägenes. Swâ sceal man dôn, þonne he ät gûðe gegân þenceð longsumne lof, nâ ymb his lîf cearað. Gefêng þâ be eaxle (nalas for fæhðe mearn) Gûð-Geáta leód Grendles môdor; 1540 brägd þâ beadwe heard, þâ he gebolgen wäs, feorh-genîðlan, þät heó on flet gebeáh. Heó him eft hraðe and-leán forgeald grimman grâpum and him tôgeánes fêng; oferwearp þâ wêrig-môd wîgena strengest, 1545 fêðe-cempa, þät he on fylle wearð. Ofsät þâ þone sele-gyst and hyre seaxe geteáh, brâd and brûn-ecg wolde hire bearn wrecan, ângan eaferan. Him on eaxle läg breóst-net broden; þät gebearh feore, 1550 wið ord and wið ecge ingang forstôd.\nBeowulf - 10/101